open-index/open-wikipedia-markdown huggingface dataset:
Wii Music

**Wii Music** on Nintendo kehittämä ja julkaisema musiikkipeli. Peli on julkaistu Wiille vuonna .

Pelissä käytetään Wii Remote- ja Nunchuk-ohjaimia. Pelissä on 50 eri soitinta, joihin kuuluvat muun muassa kitara, bassokitara, kosketinsoittimet, banjo, rummut joiden soittamista helpottaa Wii Fit -tasapainolauta, ja monta muuta soitinta.

Kazumi Totaka tuotiin pelin ohjaajaksi kun tuotanto ajautui vaikeuksiin. Tämä oli Totakalle ensimmäinen kerta ohjaajan roolissa.

## Vastaanotto
Peli on saanut IGN:n arvostelussa arvosanaksi 5/10. IGN:n mukaan lapset voivat pitää pelistä, mutta aikuiset kyllästyvät metelin tuottamiseen nopeasti.

Peli on saanut GameSpotin arvostelussa arvosanaksi 6,5/10.

Peli on saanut Nintendo Lifen arvostelussa arvosanaksi 8/10.

## Lähteet

## Aiheesta muualla
*
Alain Laroche

**Alain Laroche** (s. 4. helmikuuta 1983) on yhdysvaltalainen koripalloilija. Hän on pituudeltaan 198 cm.

## Ura
Laroche pelasi yliopistokoripalloa Pohjois-Floridan yliopistossa, jossa hän teki viimeisenä kautenaan 18,2 pistettä ottelua kohden. Ensimmäisen ammattilaiskautensa Laroche pelasi Alankomaissa Hanzevast Capitalsin joukkueessa, mutta ehti pelata vain neljä ottelua. Kaudeksi 2007–2008 hän siirtyi Universidad de Concepcióniin, jonka riveissä hän voitti pronssia. Seuraavaksi kaudeksi Laroche siirtyi Korihaiden joukkueeseen, jonka hän johdatti aina pudotuspeleihin saakka. Hänen kahden pisteen heittoprosentti oli SM-sarjan historian kolmanneksi paras.

Kaudella 2009–2010 Laroche valittiin D-liigaan. Utah Flash varasi hänet 101. pelaajana.

## Lähteet

 
## Aiheesta muualla
* ESPN
Tunnustuksettomuus (kirja)

**Tunnustuksettomuus** (*La laïcité*) on filosofi Guy Haarscherin vuonna 1996 ilmestynyt kirja, jossa hän käsittelee tunnustuksettomuuden () käsitettä. Haarscherin mukaan tunnustukseton valtio ei aseta mitään uskontoa erityisasemaan ja takaa jokaiselle ajatuksenvapauden. Se suhtautuu puolueettomasti ja tasavertaisesti kaikkiin uskontoihin ja uskonnottomiin vakaumuksiin.

Ranskassa tunnustuksettomuuden periaate toteutettiin vuonna 1905. Haarscher esittelee teoksessaan ranskalaisen tunnustuksettomuuden syntyhistoriaa ja vertailee eri Euroopan maiden ja Yhdysvaltojen tilannetta. Lisäksi hän pohtii sananvapauden ja uskonnonvapauden suhdetta monikulttuurisissa yhteiskunnissa.

## Lähteet

## Aiheesta muualla

* Kirjan suomalainen esipuhe, Jarkko Tontti .
* Johanna Konttori: Uskonnon ja valtion suhteesta. Uskonnontutkija 1/2007.
* Maijastina Kahlos: Vankat perustelut valtion tunnustuksettomuudelle . Vartija 1/2007.
Kevin Durand

**Kevin Serge Durand** (s. 14. tammikuuta 1974 Thunder Bay, Ontario, Kanada) on kanadalainen näyttelijä, joka tunnetaan erityisesti rooleistaan Joshuana *[[Dark Angel]]issa*, Martin Keamyna *[[Lost]]issa* ja Fred J. Dukesina *[[X-Men Origins: Wolverine]]ssa*.

## Filmografia

## Lähteet
Semjon Varlamov

**Semjon Aleksandrovitš Varlamov** (; s. 27. huhtikuuta 1988 Samara, Venäjän SFNT, Neuvostoliitto) on venäläinen jääkiekkomaalivahti, joka edustaa NHL-seura New York Islandersia.

## Ura
Varlamov on venäläisen Lokomotiv Jaroslavlin kasvatti. Hän pelasi Lokomotivin kakkosjoukkueessa kausilla 2004–2005 ja 2005–2006 Pervaja Ligassa. Washington Capitals varasi Varlamovin ensimmäisellä kierroksella 23. pelaajana vuoden . Hän nousi ykkösjoukkueeseen kaudeksi 2006–2007 ja pelasi Venäjän superliigassa 33 ottelua runkosarjassa ja kuusi pudotuspeleissä. Kaudella 2007–2008 hän pelasi jo 44 runkosarjaottelua ja oli ykkösmaalivahti pudotuspeleissä, jossa joukkue pääsi finaaliin.

Varlamov teki sopimuksen Capitalsin kanssa jo heinäkuussa 2007, mutta tuli Pohjois-Amerikkaan vasta kaudeksi 2008–2009. Hän pelasi suurimman osan kaudesta AHL:ssä farmiseura Hershey Bearsissa. Hän debytoi NHL:ssä joulukuussa 2008 Montreal Canadiensia vastaan ja tuli valituksi ottelun ykköstähdeksi. Kun kakkosmaalivahti Brent Johnson loukkaantui helmikuussa 2009, Varlamov kutsuttiin José Théodoren kirittäjäksi. NHL:n vuoden 2009 pudotuspelien ensimmäisellä kierroksella New York Rangersia vastaan Varlamov sai ykkösmaalivahdin paikan José Théodorelta Capitalsin hävittyä ensimmäisen pelin. Hän pelasi seuraavissa peleissä vakuuttavasti ja johdatti Capitalsin pudotuspelien toiselle kierrokselle ensimmäisen kerran sitten vuoden 1998. Capitals tippui lopulta Pittsburgh Penguinsille.

Kaudella 2009–2010 Varlamov aloitti kakkosmaalivahtina. Hän oli pääsemässä ykkösmaalivahdiksi, mutta juuri hyvän vireen aikana Varlamov loukkaantui ja hänet lähetettiin Hershey Bearsiin joulukuussa 2009. Hän pelasi runkosarjassa vain 26 ottelua, mutta nousi pudotuspeleissä ykkösmaalivahdiksi. Seuraavalla kaudella hän pelasi runkosarjassa 27 ottelua. Heinäkuussa 2011 Washington myi Varlamovin Colorado Avalancheen saaden vastineeksi kaksi varausvuoroa. Coloradossa Varlamov sai heti ykkösmaalivahdin paikan, ja  kauden 2013–2014 jälkeen oli ehdokkaana Vezina Trophyn voittajaksi Ben Bishopin ja Tuukka Raskin lisäksi. Rask kuitenkin voitti palkinnon.

## Maajoukkueura

Varlamov edusti Venäjää alle 18-vuotiaiden MM-kilpailuissa vuosina 2005 ja 2006 pelaten ykkösmaalivahtina. Hän pelasi nuorten MM-kilpailuissa vuosina 2006 ja 2007, voittaen kummallakin kerralla hopeaa.

Varlamov kuului Venäjän maajoukkueeseen Vancouverin 2010 olympialaisissa, mutta ei pelannut kisoissa yhtään ottelua. Hänet valittiin samana vuonna kevään Saksan MM-kilpailuihin, jossa hän toimi Venäjän ykkösmaalivahtina. Varlamovin torjuntaprosentti oli mainio 95,1% Venäjän jäädessä hopealle.

## Lähteet

## Aiheesta muualla
*
Ratchet & Clank: A Crack in Time

**Ratchet & Clank: A Crack in Time** on Insomniac Gamesin kehittämä ja Sony Computer Entertainmentin julkaisema tasohyppelypeli. Peli julkaistiin PlayStation 3:lle Pohjois-Amerikassa 27. lokakuuta 2009, Australiassa 5. marraskuuta 2009 ja Euroopassa 6. marraskuuta 2009.

Peli kuuluu *[[Ratchet & Clank]]* -pelisarjaan ja jatkaa siitä mihin *[[Ratchet & Clank: Quest for Booty]]* jäi. Sarjan seuraava osa on *[[Ratchet & Clank: Nexus]]*.

## Juoni
*A Crack in Time* jatkuu siitä, mihin edellinen peli jäi. Tohtori Nefarious paljastuu Clankin kidnappaajaksi ja Ratchet on yhä matkalla tämän luokse. Ratchetin taival on kuitenkin erittäin pitkä ja täynnä vaaroja. Hän joutuu kohtaamaan matkallaan ennennäkemättömiä taisteluita, ja hänen mukaansa liittyy toinen lombax, salaperäinen Alister Azimuth.

Ratchet tuhoaa tohtori Nefariouksen ja lähtee pelin lopussa Azimuthin kanssa Suurelle kellolle. Ratchet tulee saattamaan Clankia Orvusin kammioon, mutta Azimuth vaatii, että he siirtäisivät aikaa ja estäisivät Tachyonin aiheuttaman tuhon ja pelastaisivat lombaxit. Ratchet ei suostu tähän, jolloin Azimuth surmaa Ratchetin. Tämän onneksi Clank menee Orvusin kammioon, matkustaa ajassa ja pelastaa Ratchetin. Tämän jälkeen Ratchet alkaa taistelemaan Azimuthin kanssa ja voittaa.
Lopulta Azimuth kuolee kammion räjähtäessä. Clank lähtee Ratchetin mukaan, koska haluaa auttaa tätä löytämään muut lombaxit.

## Muuta
The PlayStation Blog ilmoitti asesuunnittelukilpailun kestävän 10. huhtikuuta 2009 asti. Voittajan ase olisi käytössä uudessa Ratchetissa. Peliin on myös tehty omat action-nukkehahmot, jotka tulivat myyntiin 16. tammikuuta 2010.

## Vastaanotto
Peli on saanut IGN:n arvostelussa arvosanaksi 9/10.

Peli on saanut GameSpotin arvostelussa arvosanaksi 8.5/10.

## Ääninäyttelijät
### Alkuperäiset

### Suomenkieliset

Ainakin Ratchetin, Clankin, Nefariouksen ja Trokarin äänet vaihtelevat eri ääninäyttelijöiden välillä.

## Lähteet

## Aiheesta muualla
*
Isao Takahata

**Isao Takahata** (, 29. lokakuuta 1935 Ise, Mien prefektuuri – 5. huhtikuuta 2018) oli japanilainen anime-ohjaaja. Hän työskenteli vuodesta 1985 Studio Ghiblissä, jonka hän perusti yhdessä Hayao Miyazakin kanssa. Takahatan ura animaattorina alkoi 1960-luvulla Toei Animationissa. Miyazakiin hän tutustui jo ensimmäisessä ohjaustyössään *[[Horus, auringon prinssi]]*, jossa tämä toimi avainanimaattorina.

## Tuotanto
### Elokuvia
Ohjaajana:
* *[[Horus, auringon prinssi]]* (Taiyō no ōji – Horus no daibōken), 1968
* *[[Panda kopanda]]* (1972)
* *[[Tulikärpästen hauta]]* (Hotaru no haka, 1988)
* *[[Eilisen kuiskaus]]* (Omohide poro poro, 1991)
* *[[Pom poko]]* (Heisei tanuki gassen Pom poko, 1994)
* *[[Naapurini Yamadat]]* (Hōhokekyo tonari no Yamada-kun, 1999)
* *[[Prinsessa Kaguyan taru]]* (Kaguya-hime no monogatari, 2013)

### Televisiosarjoja
* *[[Alps no shōjo Heidi|Heidi]]* (Alps no shōjo Heidi, 1974)

## Lähteet

## Aiheesta muualla
* Isao Takahata Nausicaa.net-sivustolla 
* 
* Isao Takahatan muistokirjoitus Helsingin Sanomissa
Max Cullen

**Max Cullen** (s. 29. huhtikuuta 1940) on australialainen näyttelijä, joka on esiintynyt useissa australialaisissa elokuvissa ja televisiosarjoissa. Hänet tunnetaan erityisesti rooleistaan televisiosarjoissa *[[Lentävät lääkärit]]* ja *[[Love My Way]]* sekä elokuvassa *[[Spider and Rose]]*.

Cullen syntyi Wellingtonissa, Uudessa Etelä-Walesissa. Hän toivoi uraa maalarina ja kuvanveistäjänä opiskeltuaan Sydneyn kansallisessa taidekoulussa (National Art School) vuonna 1956 ja myöhemmin Julian Ashtonin taidekoulussa yhdessä Brett Whiteleyn kanssa vuonna 1959. Hänen töitään on asetettu näytille säännöllisesti ja Cullen on myös toiminut kuvittajana, sarjakuvataiteilijana sekä sivujen sommittelijana useille lehdille.

Cullen esiintyi vuoden 2009 *[[X-Men Origins: Wolverine]]* -elokuvassa yhdessä kahden muun australialaisen näyttelijän, Hugh Jackmanin ja Asher Keddien, kanssa.

## Aiheesta muualla
*
Tahyna Tozzi

**Tahyna Tozzi** (s. 24. huhtikuuta 1986) on australialainen malli, laulaja ja näyttelijä. Hän on näytellyt muun muassa Emma Frostia *[[X-Men Origins: Wolverine]]* -elokuvassa sekä Perriä *[[Blue Water High]]* -televisiosarjassa.

## Filmografia
**[[Beautiful]]* (2009)
**[[X-Men Origins: Wolverine]]* (2009)
**[[Trophy Kids]]* (2010)
**[[The Last Light]]* (2011)
**[[Julia (vuoden 2014 elokuva)|Julia]]* (2014)
**[[The Ever After]]* (2014)

## Aiheesta muualla
*
Venäjän jääkiekkoliitto

**Venäjän jääkiekkoliitto** () on organisaatio, joka hallinnoi Venäjän jääkiekkoa. 

Liiton presidenttinä toimii entinen maalivahti Vladislav Tretjak. Sen kaikki maajoukkueet pelasivat korkeimalla sarjatasolla, kunnes Venäjä hyökkäsi Ukrainaan ja Venäjän joukkueet suljettiin kansainvälisestä toiminnasta ulos. 

Venäjän jääkiekkoliitto perustettiin 1. huhtikuuta 1952. Maassa oli vuonna 2009 yhteensä 82 967 rekisteröityä pelaajaa, joista miehiä on 25&nbsp;750, naisia 257 ja junioreita 56&nbsp;750.

## Maajoukkueet
* Venäjän miesten jääkiekkomaajoukkue
* Venäjän naisten jääkiekkomaajoukkue
* Venäjän alle 20-vuotiaiden jääkiekkomaajoukkue
* Venäjän alle 18-vuotiaiden jääkiekkomaajoukkue

## Lähteet
Brendon Dedekind

**Brendon Dedekind** () on eteläafrikkalainen entinen uimari ja MM-mitalisti. Dedekind voitti Ateenan lyhyen radan MM-kilpailuista 2000 hopeaa 50 metrin vapaauinnista sekä rintauinnista. Dedekind voitti urallaan myös yhden kullan Tyynenmeren mestaruuskilpailuista. Lisäksi hän edusti kotimaataan kaksissa olympialaisissa, vuosina 1996 ja 2000, ilman suurempaa menestystä.

Dedekind edusti uintiurallaan seuratasolla *Pietermaritzburg Seals* -uimaseuraa.

## Lähteet
Arto Halonen (jalkapalloilija)

**Arto Halonen** (s. 13. kesäkuuta 1964 Turku) on suomalainen jalkapallovalmentaja ja entinen jalkapalloilija.

Keskikentällä pelanneen Halosen ura alkoi III divisioonan Turun Tovereista 1981. Hän pelasi seurassa vuoteen 1988 asti, johon mennessä TuTo nousi I divisioonaan. Yhden BK-IFK:ssa vietetyn kauden jälkeen Halonen siirtyi Jaroon kaudeksi 1990, jonka päätteeksi seura nousi Veikkausliigaan. Halonen pelasi Jarossa aina kauteen 1997 asti. Liigauran jälkeen hän pelasi vielä useita kausia alemmilla sarjatasoilla Öja-73:ssa. Kaikkiaan Halonen pelasi seitsemän kauden aikana 175 pääsarjatason ottelua, joissa hän teki 12 maalia.

Suomen maajoukkueessa Halonen pelasi vuonna 1997 kolme A-maaottelua.

Pelaajauran jälkeen Halonen on toiminut valmentajana muun muassa Ykkösessä Kokkolan Pallo-Veikoissa.

## Lähteet
Erkki Harell

**Erkki Harell** (12. maaliskuuta 1930 Pori – 25. maaliskuuta 2014 Pori) oli suomalainen jalkapalloilija. Hän oli ensimmäinen Porissa jalkapallo-oppinsa saanut A-maajoukkuepelaaja.

## Peliura
Puolustajana pelannut Harell edusti urallaan muun muassa Rosenlewin Urheilijoita,  Turun Palloseuraa, Porin Palloilijoita sekä Porin Karhuja. Ainoan Mestaruussarjakautensa hän pelasi TPS:ssä vuonna 1958. Lisäksi Harellille kertyi 15 kautta Suomensarjassa ja 5 kautta Maakuntasarjassa.

A-maajoukkueessa Harell esiintyi vuonna 1957 kahdeksan kertaa, muun muassa Neuvostoliittoa ja Puolaa vastaan pelatuissa MM-karsintaotteluissa. Hän onnistui nousemaan maajoukkueeseen, vaikka edusti tuolloin Suomen toiseksi korkeimman sarjatason seuraa.

## A-maaottelut

## Lähteet
*European Football Database

### Viitteet
Duke Nalon

**Dennis "Duke" Nalon** (2. maaliskuuta 1913 – 26. helmikuuta 2001) oli yhdysvaltalainen Indianapolis 500-, Midget cars- ja Sprint car -kuljettaja. 

## Ura
Nalon aloitti kilpailemisen 17-vuotiaana Midget cars -sarjassa 1930-luvulla voittaen useita kilpailuja, kunnes toinen maailmansota keskeytti kilpa-ajot ja hän siirtyi asepalvelukseen sodanaikaisena lentomekaanikkona palaten sodan jälkeen jatkamaan kilpauraansa Indianapolis Motor Speedwayllä. Hän sekä aloitti, että lopetti kilpa-ajajan uransa voitolla kyseisessä sarjassa. Hän voitti myös vuoden 1938 East Coastin AAA Sprint Car -sarjan mestaruuden.

Hän osallistui yhteensä 10 Indianapolis 500 -kilpailuun kausilla 1938, 1940–41, 1946–49 ja 1951–53. Hän ajoi kahdesti paalupaikalle vuoden 1949 ja 1951 kilpailuissa, joista jälkimmäinen on laskettu mukaan F1-tuloksiin. Ensimmäisessä kilpailussa hän keskeytti kierroksella 23 ja jälkimmäisessä putosi kymmenenneksi. Hän ajoi kolmanneksi vuoden 1948 kilpailussa.

## Muuta
Nalon sai lempinimekseen "The Iron Duke" ja hän kuului Chicagon jengiin yhdessä Tony Bettenhausenin kanssa. Kilpauransa jälkeen Nalon vieraili usein kilpa-autokisoissa sekä ajoi itse turva-autoa Indianapoliksen radalla vuosina 1981 ja 1983.

## Palkinnot
Eläessään Nalon valittiin National Midget Auto Racing Hall of Fameen vuonna 1987 ja National Sprint Car Hall of Fameen vuonna 1991. Kuolemansa jälkeen hänet nimettiin vuonna 2015 Motorsports Hall of Fame of Americaan.

## Kuolema
Nalon joutui vuoden 1949 Indianapolis 500 -kilpailussa kolariin, josta hän selvisi pidättämällä hengitystään palavassa autossa. Hänen jalkansa kuitenkin paloivat pahoin hänen noustessaan ulos autosta, minkä seurauksena ne vaivasivat häntä aina kuolemaansa asti. Nalon kuoli sydänkohtaukseen vuonna 2001.

## Lähteet
Cal Niday

**Calvin "Cal" Niday** (29. huhtikuuta 1914 Turlock, Kalifornia – 14. helmikuuta 1988 Lancaster, Kalifornia) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausilla 1953–1955. Hän oli parhaimmillaan kymmenes vuoden 1954 kilpailussa.

Niday menetti jalkansa moottoripyöräonnettomuudessa lukion jälkeen, mutta se ei haitannut hänen uraansa. Hän oli myös ensimmäinen, joka käytti modernin tyylin kypärää Indy 500 -kilpailussa. Hän kuoli sydänkohtaukseen vuonna 1988. 

## Lähteet
Valkeakosken tehdasrata

**Valkeakosken tehdasrata** oli Myllysaaren paperitehtaan (Walkiakoski Oy, myöhemmin Tervasaaren paperitehdas) sisäistä liikennettä hoitanut 600&nbsp;mm:n raideleveydelle rakennettu kapearaiteinen tehdasrata, joka valmistui 1906. Rata kulki tehdasalueelta nykyistä Valkeakoskenkatua pitkin Hakalan rannan halkoplaanille. Radan veturia kutsuttiin nimellä *"Pässi"* ja rataa nimellä *"Pässirata"*. Rata purettiin tehdasalueelta todennäköisesti 1940-1950 -lukujen vaihteessa ja tehtaan sisäinen liikenne korvattiin autokuljetuksella.

Radasta on äärimmäisen vähän tietoa, mutta yksi radalla kulkeneista vetureista oli Smoschewer & Co.:n tehtailla Saksassa 1918 valmistunut höyryveturi (647/1919, 0-4-0)(kuva ).

## Lähteet
* Rautatie Valkeakoskelle , Valkeakosken kaupunki, paikallisaineisto
### Viitteet

## Aiheesta muualla
* Hakalan rannan halkoplaanin kuvia  joissa näkyy myös 600&nbsp;mm kiskot
Kukka-Maaria

**Kukka-Maaria** on suomalainen naisen etunimi. Suomessa nimi on vuoden 2019 loppuun mennessä annettu 737 henkilölle, jotka kaikki ovat naisia.  Kukka-Maarian nimipäivä on 2. heinäkuuta, ja se on nykyään ainoa yhdysnimi, joka on erikseen merkittynä Suomen almanakkaan.

Alun perin Kukka-Maaria oli kansanomainen nimitys vanhalle Neitsyt Marian kunniaksi 2. heinäkuuta vietetylle juhlapäivälle.. Juhlapäivää (*visitatio Mariae*) on vietetty katolisessa kirkossa 1200-luvulta saakka sen vierailun kunniaksi, jonka Maria Luukkaan evankeliumin mukaan teki sukulaisensa Elisabetin, Johannes Kastajan äidin luo saatuaan enkeli Gabrielilta ilmoituksen, että hän tulee synnyttämään Jeesuksen.. Protestanttisissa maissa päivää ei enää uskonpuhdistuksen jälkeen vietetty kirkollisena juhlapäivänä, mutta esimerkiksi Suomessa se oli *Marian etsikkopäivän* nimellä (tai lyhenteellä Marian ets. p) merkittynä almanakkoihin vielä kauan sen jälkeen. Päivä tunnettiin pitkään myös kansanomaisena merkkipäivänä, jonka nimitykset *Heinä-Maaria* ja *Kukka-Maaria* johtuivat siitä, että vanhastaan Neitsyt Marialle pyhitetty kasvi, matara, kukkii juuri heinäkuun alussa.

Vuonna 1970 katolinen kirkko siirsi *Visitatio Mariae* -juhlan toukokuun 31. päivään. Suomessa Marian ja myös Kukka-Maarian nimipäivä on kuitenkin edelleen 2. heinäkuuta.

## Tunnettuja Kukka-Maarioita
* Kukka-Maaria Karjalainen (s. 1952), kirjailija ja valtiotieteen tohtori
* Kukka-Maaria Rajalin, o.s. Ahonen (s. 1976), laulaja

## Kuvitteellisia Kukka-Maarioita
* Kukka-Maaria Kujala, televisiosarjassa *[[Salatut elämät]]*

## Katso myös
* Kukka (nimi)

## Lähteet
Mecklenburgin evankelisluterilainen maakirkko

**Mecklenburgin evankelisluterilainen kirkko** () oli yksi Saksan maakirkoista ja Saksan evankelisen kirkon (EKD) jäsen. Kirkon pääpaikka sijaitsi Schwerinissä. Kirkolla oli 208&nbsp;532 jäsentä 302 seurakunnassa. Toukokuussa 2013 kirkko yhdistyi Pommerin evankelisen kirkon ja  Pohjois-Elben evankelisluterilaisen kirkon  kanssa muodostaen Pohjois-Saksan evankelisluterilaisen kirkon .

Kirkko oli Saksan yhdistyneen evankelisluterilaisen kirkon jäsen ja kuului Euroopan evankelisten kirkkojen yhteisöön. Kansainvälisiä sidosryhmiä on Luterilainen maailmanliitto ja Kirkkojen maailmanneuvosto. Ystävyyskirkko oli vuodesta 1990 Romanian evankelisluterilainen kirkko. Kirkkokunnan pääkirkko on Schwerinin tuomiokirkko.

## Maakirkon alue
Maakirkon toiminta-alueena oli historiallinen Mecklenburgin alue, ja siihen kuului myös joitakin seurakuntia Schleswig-Holsteinin ja Brandenburgin osavaltioista.

## Historia
Uskonpuhdistus tapahtui Mecklenburgissa vuonna 1523 herttua Henrik V:n ja Albrecht VII:n johdolla. Mecklenburg omaksui tuolloin luterilaisen tunnustuksen, jota saarnasi muiden muassa Joachim Slüter (n. 1490–1532), Rostockin Pietarinkirkon kappalainen. Schweriniin syntyi reformoitu seurakunta, joka toimii siellä edelleen. Kirkkojärjestys maakirkolle vahvistettiin 1552. Vuonna 1571 kirkko jaettiin piireihin (), joita olivat tuona aikana Wismar, Güstrow, Parchim, Schwerin, Rostock ja Neubrandenburg. Vuonna 1701 Mecklenburg jaettiin Mecklenburg-Schwerinin ja Mecklenburg-Strelitzin herttuakuntien kesken, jolloin maakirkko jakaantui vastaavasti.

Kirkon päämiehenä toimi vuoteen 1918 saakka kulloinenkin ruhtinas (herttua, suurherttua) ja vuodesta 1921 maasynodin valitsema piispa. Uusi kirkkojärjestys vahvistettiin vuonna 1921. Vuonna 1933 eri herttuakuntiin jakaantunut kirkko yhdistyi jälleen Mecklenburgin maakirkoksi. Toisen maailmansodan jälkeen Mecklenburgin maakirkko liittyi syntyneeseen Saksan evankeliseen kirkkoon ja Saksan yhdistyneeseen evankelisluterilaiseen kirkkoon. Käytännössä yhteys Saksan kansalliseen kirkolliseen yhteisöön katkesi ja Itä-Saksan puolella toiminut Mecklenburgin maakirkko oli suurissa vaikeuksissa toimien osana Itä-Saksan kirkkojen yhteenliittymää.

Kirkkoon kuului viisi kirkkopiiriä, jotka jakautuivat rovastikuntiin ja seurakuntiin. 

### Rostockin kirkkopiiri
Rovastikunnat:
**Bad Doberan
**Rostock-Nord
**Rostock-Ost
**Rostock-Süd
**Sanitz
**Ribnitz

### Wismarin kirkkopiiri
Rovastikunnat:
**Bukow
**Crivitz
**Gadebusch
**Grevesmühlen
**Schwerin-Land
**Schwerin-Stadt
**Sternberg
**Wismar

### Güstrowin kirkkopiiri
**Bützow 
**Güstrow
**Gnoien
**Malchin
**Krakow
**Müritz

### Parchimin kirkkopiiri
**Boizenburg
**Dömitz
**Gadebusch
**Goldberg/Lübz
**Grevesmühlen
**Hagenow
**Ludwigslust
**Parchim
**Wittenburg

### Stargardin kirkkopiiri
**Burg Stargard 
**Friedland
**Neubrandenburg
**Neustrelitz
**Stavenhagen
**Wesenberg/Mirow
**Woldegk

## Lähteet
Asami Kanai

**Asami Kanai** (, s. 21. elokuuta 1984 Kanagawa, Japani) on japanilainen näyttelijä ja malli. Hän on näytellyt muun muassa Chisato Matsuin roolissa elokuvassa *[[Battle Royale (elokuva)|Battle Royale]]*.

## Aiheesta muualla
*
Yemenian lento 626

**Yemenian lento 626** oli Jemenin Sanaasta Komorien Moroniin  30. kesäkuuta 2009 suuntautunut lento, jossa lentokone putosi mereen Komorien rannikolla. Onnettomuudessa sai surmansa 141 matkustajaa ja 11 miehistön jäsentä. Yksi matkustaja, 14-vuotias tyttö, löydettiin elossa.

Onnettomuus oli toinen Airbus-koneille sattunut onnettomuus saman kuukauden aikana. 1. kesäkuuta 2009 Air Francen lento 447 syöksyi Atlantin valtamereen.

## Kone
Kone, Airbus A310-324, oli valmistunut vuonna 1990, ja sen omisti lentokoneliisaukseen erikoistunut International Lease Finance Corporation (ILFC). Alun perin kone lensi Air Libertén väreissä. Ennen siirtymistä Yemenian käyttöön vuonna 1999 koneella ehti olla usealla muullakin käyttäjällä.

Kone katsastettiin Ranskassa 2007, jolloin siinä havaittiin lukuisia turvallisuuspuutteita. Tästä huolimatta kone lensi normaaleja reittilentoja.

## Onnettomuus
Kone putosi vain hetkeä ennen toista laskeutumisyritystä. Ensimmäinen laskeutumisyritys oli epäonnistunut huonon sään johdosta. Säätila onnettomuushetkellä oli myrskyisä.

Onnettomuus oli kolmas Yemenian koneille sattunut. Kaksi aiempaa sattuivat vuonna 2000 ja 2001. Aiemmissa ei kuitenkaan sattunut henkilövahinkoja.

## Lähteet
Savelan voimalaitos

**Savelan voimalaitos** on vuonna 1974 rakennettu Jyväskylän Energiantuotannon voimalaitos Rautpohjan teollisuusalueella Mäki-Matin kaupunginosassa Jyväskylässä. Voimala käyttää polttoaineenaan turvetta ja öljyä.
Se tuottaa teollisuushöyryä Metson Rautpohjan paperikonetehtaalle (koepaperitehdas) sekä kaukolämpöä ja sähköä lämmityskauden aikana.

C-kattilalla voidaan tuottaa sähköä 34 MW:n teholla lauhdetuotannossa ja 28 MW:n teholla vastapainetuotannossa. B-kattilaa käytetään Rauhalahden voimalaitoksen huoltoaikana ja kaukolämpökuorman ylittäessä Rauhalahden kapasiteetin. Öljykattiloita käytetään kuorman ylittäessä B-kattilankin tuotantokyvyn ja erilaisissa häiriötilanteissa. Laitos tuottaa vuodessa kaukolämpöä noin 315 GWh, sähköä noin 17 GWh ja höyryä noin 12 GWh.

Turve tuodaan laitokselle autokuljetuksin ja öljy autoilla ja junilla.  Jäähdytysvetensä laitos ottaa läheisestä Vasikkalammesta. Voimalalla on kaksi 90 metriä korkeaa piippua. Laitokselle johtava Rautpohjan/Savelan teollisuusraide rakennettiin Valtion Tykkitehdasta varten vuonna 1937. Uusin osa rakennettiin Savelan voimalaa varten vuonna 1974. Raide korjattiin vuonna 2006 asentamalla sinne betoniset ratapölkyt, uudet kiskot ja sepelikerros. Raide tulee kestämään 50 vuotta ennen seuraavaa kunnostusta.

Palaturvetta polttava, 1960-luvun alusta peräisin oleva B-kattila on tarkoitus romuttaa. Lisäksi LCP-direktiivi asettaa laitoksen öljykäyttöiselle C-kattilalle tiukat päästörajat. C-kattilan käyttö lopetetaan vuoden 2015 loppuun mennessä.

## Lähteet

## Aiheesta muualla
*Kuvien Savelan radasta vaunut.orgissa
Tallinna Kalev

**Tallinna Kalev** (kaudella 2023–2024 *Tallinn Kalev/SNABB*) on virolainen koripalloseura, jonka kotipaikka on Tallinna. Joukkue pelaa SEB Korvpalli Meistriliigan lisäksi Baltian liigaa.

Seura perustettiin vuonna 2002 nimellä *Pirita Palliklubi* ja otti nykyisen nimensä vuonna 2008. Seuralla ei ole suoranaista yhteyttä alkuperäiseen, vuosina 1920–2005 toimineeseen Tallinna Kaleviin, joka voitti 18 Viron koripallomestaruutta sekä myös viimeisen Neuvostoliiton mestaruuden vuonna 1991. Sitä ei tule myöskään sekoittaa toiseen tallinnalaiseen pääsarjaseuraan, vuonna 1998 perustettuun BC Kaleviin (*BC Kalev/Cramo*), joka on voittanut 11 Viron mestaruutta.

Tallinna Kalev sijoittui Viron koripalloliigassa hopealle kaudella 2018–2019.

## Aiheesta muualla
*Viron koripalloliiton sivut 
*BBL
Tim Pocock

**Tim Pocock** (s. 24. lokakuuta 1985) on australialainen näyttelijä ja muusikko.  Toistaiseksi Pocockin ainoa elokuvarooli on ollut elokuvassa *[[X-Men Origins: Wolverine]]*, jossa hän näytteli nuorta Scott Summersia. Vuosina 2010–2012 hän esiintyi australialaisessa nuortensarjassa *[[Tanssiakatemia]]*.

## Filmografia
**[[X-Men Origins: Wolverine]]* (2009)
**[[Lemon Tree Passage]]* (2014)

## Sarjat
**[[Tanssiakatemia]]* (2010–2012)
**[[Camp (televisiosarja)|Camp]]* (2013)

## Lähteet

## Aiheesta muualla
*
Nykyaikainen viisiottelu kesäolympialaisissa 1920

**[[Kesäolympialaiset 1920|Antwerpenin kesäolympialaisissa 1920]]** kilpailtiin nykyaikaisessa viisiottelussa yhdessä lajissa, miesten yksilökilpailussa. Vuoden 1912 olympialaisten tapaan ruotsalaiset valtasivat itselleen kaikki mitalisijat.

## Osallistujat
Yhteensä 23 urheilijaa kahdeksasta maasta kilpaili Antwerpenin olympialaisten nykyaikaisessa viisiottelussa. Maan edustajien lukumäärä on sulkeissa.
* Italia (1)
* (2)
* (4)
* (4)
* (2)
* (4)
* (4)
* Yhdysvallat (2)

## Tulokset

## Mitalitaulukko

## Lähteet
*Olympiamitalistitietokanta olympics.org
My Song

**My song** on 10 kappaleen kokoelma Bobby Vintonilta, joka julkaistiin 1980. 

## Kappaleet

# Lovely lady, 
# Feelings, 
# I won't give up, 
# Why can't I get over you, 
# Adios amigo
# You've got your mama's eyes, 
# My song, 
# Charlie, 
# Polka pose, 
# Beer barrel polka

## Lähteet
* Bobby Vintonin diskografia
Polka Album

**Polka Album** on Bobby Vintonin polkkakappaleita sisältävä kokoelma-albumi, joka julkaistiin vuonna 1981.

## Kappaleet
# Ob-Ladi-Ob-Lada
# Just Because
# You Are My Sunshine
# Tic-Tock Polka
# Strike Up the Band for Love
# Paloma Blanca
# Pennsylvania Polka
# Too Fat Polka
# Hoop-Dee-Doo Polka
# That's Amore
# Don't Let My Mary Go Round
# Polka Memories Medley

## Lähteet
* Bobby Vintonin diskografia
313 (auto)

**313** on Aku Ankan auton rekisterinumero. Auto nähtiin ensimmäisen kerran Al Taliaferron sarjassa *[[Aavikon Aku]]*. Auton esikuvana todellisessa maailmassa on arveltu olevan American Bantam. *[[Aku Ankka (lehti)|Aku Ankan]]* toimitus kuitenkin pitää autoa ainoana maailmassa.

Don Rosan tarinassa ”Monikäyttöauto” Aku kuvailee autoaan seuraavasti: siinä on Mixwell-moottori vuodelta 1920, 1922-mallinen Dudge-runko ja Paclacin akselit vuodelta 1923. Don Rosa viittaa tässä Carl Barksin tarinaan ”Aku Ankka ja Vulkanovian asukkaat” vuodelta 1947. Osien nimet ja vuosiluvut ovat keksittyjä. Mixwell on muunnos Maxwell-merkistä. Dudge on peräisin Dodgesta ja Paclac on nimiväännösyhdistelmä automerkeistä Packard ja Cadillac. Don Rosa esittää tarinassaan ”Monikäyttöauto” ajatuksen, että Aku kokosi auton itse ja on siksi suuresti kiintynyt siihen.

Aku Ankan munintapäivä, 13. maaliskuuta, näkyy myös Akun auton rekisterinumerossa. Amerikkalaiseen tyyliin 13. maaliskuuta kirjoitetaan 3/13 eli ensin kuukausi ja sitten päivämäärä.

## Lähteet
* *Aku Ankka* -lehti n:o 11.3.2009.
Norjan valtiollinen musiikkikorkeakoulu

**Norjan valtiollinen musiikkikorkeakoulu** on Norjan korkein musiikkioppilaitos. Se sijaitsee Oslon Majorstuenilla.

Korkeakoulu tarjoaa opintolinjat klassisessa musiikissa (muusikko- ja opettajalinja), orkesterinjohdossa, kirkkomusiikissa, jazzissa, musiikkiterapiassa sekä säveltämisessä. Koulutuksen lisäksi oppilaitos edistää myös musiikin tutkimusta ja kehittämistä.

## Historia
Ensimmäinen ajatus valtiollisesta musiikkioppilaitoksesta syntyi 1800-luvulla. Ludvig Mathias Lindeman ja Peter Lindeman aloittivat vuonna 1883 *Organistskolen*in (urkukoulu) silloisessa Kristianiassa. Koulusta kehittyi maan ensimmäinen konservatorio ja se muodosti tärkeän perustan tulevalle musiikkikorkeakoululle.

Valtiollinen musiikkikorkeakoulu perustettiin 1973, jolloin Stortinget päätti asiasta. *Østlandets musikkonservatorium* yhdistyi nykyiseen korkeakouluun 1996.

## Lähteet
Aaron Jeffery

**Aaron C. Jeffery** (s. 1970) on Logie-palkittu uusiseelantilainen näyttelijä.

Jeffery syntyi Aucklandissa mutta muutti 17-vuotiaana Australiaan opiskelemaan näyttelemistä. Hän valmistui NIDAsta vuonna 1993 ja aloitti televisiouransa *[[Ship to Shore]]* -nimisessä lastenohjelmassa. Hän on muun muassa Alex Ryanin roolissa *[[McLeodin tyttäret]]* -draamasarjassa, joka päättyi tammikuussa 2009. Hän on näytellyt myös uusiseelantilaisen *[[Outrageous Fortune]]* -sarjan kolmannella tuotantokaudella.

Vuonna 2005 Jeffery joutui oikeuteen uhkailtuaan vaimoaan. Pari erosi tapauksen jälkeen.

## Filmografia
* *[[Ship to Shore]]* (1993)
* *[[The Damnation of Harvey McHugh]]* (1994)
* *[[Blue Murder]]* (1995)
* *[[Fire (televisiosarja)|Fire]]* (1995)
* *[[Sydneyn satamapoliisit]]* (1996–1998)
* *[[The Interview]]* (1998)
* *[[Strange Planet]]* (1999)
* *[[McLeodin tyttäret]]* (2001–2008)
* *[[Outrageous Fortune]]* (2007–)
* *[[The Strip (australialainen televisiosarja)|The Strip]]* (2008)
* *[[Beautiful]]* (2008)
* *[[X-Men Origins: Wolverine]]* (2009)
* *[[Turbo Kid]]* (2015)

## Lähteet

## Aiheesta muualla

*
Delawaren vesitunneli

**Delawaren vesitunneli** on vesitunneli, joka johtaa juomavettä New Yorkin kaupunkiin. Vesitunnelin kautta kulkee puolet New Yorkissa käytetystä vedestä. 137 kilometriä (85 mailia) pitkä vesitunneli on maailman pisin yhtämittainen tunneli. Delaware-vedenjakelujärjestelmä () on rakennettu vuosina 1935&ndash;1965.  Maailman toiseksi pisin tunneli on Päijännetunneli.

## Lähteet
Soturi (elokuva)

**Soturi** (*The Brave*) on näyttelijä Johnny Deppin esikoisohjaus, jonka hän kirjoitti yhdessä veljensä kanssa. Se ilmestyi vuonna 1997.

Elokuvan musiikin sävelsi Iggy Pop.

## Juoni
Epätoivoinen intiaani Raphael vapautuu vankilasta, ja tulevaisuus vapaudessa näyttää synkältä, sillä Raphaelilla on asuntovaunussa majaileva perhe elätettävänään eikä työstä ole tietoakaan. Kun Raphaelille tehdään raju tarjous rahan hankkimiseksi, hän suostuu perheensä takia.

## Näyttelijät

## Aiheesta muualla
* 
*
His Heart-Touching Magic

**His Heart-Touching Magic** on 20 raitainen kokoelma Bobby Vintonilta, joka julkaistiin 1983.

## Kappaleet

;A-puoli
# And I Love You So
# Help Me Make It Through the Night
# My Heart Cries for You
# Please Love Me Forever
# I Love How You Love Me
# Love Me With All Your Heart
# Feelings
# My Melody of Love
# Roses Are Red
# There! I've Said It Again

;B-puoli
# Mr. Lonely
# Sealed With a Kiss
# I'll Never Fall in Love Again
# Rain, Rain Go Away
# Blue Velvet
# Unchained Melody
# Blue on Blue
# My Elusive Dreams
# Mr. Blue
# Beer Barrel Polka

## Aiheesta muualla
* ''His Heart-Touching Magic'' discogs.com -sivustolla
Kodisilli

**Kodisilli** () oli roomalaisessa oikeudessa testamenttiin rinnastettava asiakirja. Kodisillillä ei kuitenkaan voitu määrätä perijää vaan ainoastaan tehdä jälkisäädöslahjoitus eli *legaatti*.

## Lähteet
Lynn Collins

**Viola Lynn Collins** (s. 16. toukokuuta 1977 Houston, Texas, Yhdysvallat) on yhdysvaltalainen näyttelijä, joka on esiintynyt muun muassa elokuvissa *[[Venetsian kauppias (vuoden 2004 elokuva)|Venetsian kauppias]]* (2004), *[[X-Men Origins: Wolverine]]* (2009) ja *[[John Carter]]* (2012) sekä televisiosarjan *[[True Blood]]* ensimmäisellä tuotantokaudella 2008.

Collins on kotoisin Houstonista, Texasista, vaikka asuikin nelivuotiaasta kahdeksanvuotiaaksi Singaporessa isänsä työskennellessä Exxonille. Sukujuuriltaan Collins on osin skotlantilainen, irlantilainen ja cherokee. Hän opiskeli Juilliard Schoolissa ja valmistui sieltä vuonna 1999. Uransa alulla hän esiintyi lähinnä teatterissa, muun muassa Ofeliana *[[Hamlet]]issa* ja naispääosassa *[[Romeo ja Julia|Romeossa ja Juliassa]]*. Televisiodebyyttinsä Collins teki pian valmistumisensa jälkeen *[[Kova laki: Erikoisyksikkö]]* -sarjassa vuonna 1999.

Collins oli naimisissa näyttelijä Steven Straitin kanssa 2007–2013.

## Filmografia

## Lähteet

## Aiheesta muualla
*
Kuupik Kleist

**Kuupik Kleist** (s. 31. maaliskuuta 1958) on grönlantilainen poliitikko. Kleist valittiin Grönlannin pääministeriksi kesäkuussa 2009.

## Lähteet
Danny Huston

**Danny Huston** (s. 14. toukokuuta 1962) on yhdysvaltalainen näyttelijä ja elokuvaohjaaja.

Huston syntyi Roomassa menestyneelle elokuvaohjaajalle John Hustonille ja kirjailija Zoe Sallisille. Hän on näyttelijä Anjelica Hustonin ja käsikirjoittaja Tony Hustonin velipuoli, näyttelijä Jack Hustonin setä ja Oscar-palkitun Walter Hustonin lapsenlapsi.

Vuonna 1988 hänen isänsä toimi tuottajana Dannyn ensimmäiselle elokuvaohjaukselle. Tämä elokuva perustui Thornton Wilderin viimeiseen romaaniin, *[[Theophilus North]]iin*, ja se julkaistiin nimellä *[[Mr. North]]*. Vuoden 1995 elokuvassa *[[Leaving Las Vegas]]* Danny siirtyi myös kameran eteen ja on näytellyt siitä lähtien yli 20 elokuvassa, kuten pääosissa John Saylesin *[[Silver City]]ssä* ja Orson Wellesin *[[Fade to Black (elokuva)|Fade to Blackissa]]*. Hän myös esiintyi *[[X-Men Origins: Wolverine]]* -elokuvassa vuonna 2009.

## Filmografia

**[[Leaving Las Vegas]]* (1995)
**[[Anna Karenina (vuoden 1997 elokuva)|Anna Karenina]]* (1997)
**[[Ivans XTC]]* (2000)
**[[21 grammaa]]* (2003)
**[[Birth]]* (2004)
**[[Lentäjä (elokuva)|Lentäjä]]* (2004)
**[[Silver City]]* (2004)
**[[Uskollinen puutarhuri]]* (2005)
**[[The Proposition]]* (2005)
**[[Covert One: The Hades Factor]]* (2006)
**[[Fade to Black (elokuva)|Fade to Black]]* (2006)
**[[Marie Antoinette (elokuva)|Marie Antoinette]]* (2006)
**[[Ihmisen pojat]]* (2006)
**[[I Really Hate My Job]]* (2007)
**[[Numero 23]]* (2007)
**[[The Kingdom]]* (2007)
**[[30 päivää kaamosta]]* (2007)
**[[John Adams (televisiosarja)|John Adams]]* (2008)
**[[How to Lose Friends & Alienate People]]* (2008)
**[[X-Men Origins: Wolverine]]* (2009)
**[[Boogie Woogie (elokuva)|Boogie Woogie]]* (2009)
**[[The Laundry Warrior]]* (2009)
**[[Pimeyden ytimessä (elokuva)|Pimeyden ytimessä]]* (2010)
**[[Titaanien taistelu (vuoden 2010 elokuva)|Titaanien taistelu]]* (2010)
**[[The Warrior’s Way]]* (2010)
**[[Titaanien raivo]]* (2012)
**[[Big Eyes]]* (2014)
**[[Wonder Woman (vuoden 2017 elokuva)|Wonder Woman]]* (2017)
**[[Näkemiin professori]]* (2018)
**[[IO elokuva|IO]]* (2019)

## Lähteet

## Aiheesta muualla
*
Evan Taubenfeld

**Evan David Taubenfeld** (s. 27. kesäkuuta 1983 Baltimore, Maryland, Yhdysvallat) on yhdysvaltalainen laulaja-lauluntekijä. Evan aloitti uransa 2002-2004 Avril Lavignen soolokitaristina. Parivaljakko on kirjoittanut yhdessä useita lauluja. Tunnetuimpia näitä ovat Lavignen hitit "Don't Tell Me" (2004) ja "Hot" (2007), sekä balladi "Innocence", joka nousi useille listoille ilman singleksi julkaisua. Warner Brothers julkaisee Taubenfeldin esikoisalbumin Welcome to the Black List Clubin syyskuussa 2009. Ensimmäinen single "Boy Meets Girl" julkaistiin 31. maaliskuuta 2009. Kitaransoiton, laulamisen ja laulunkirjoittamisen lisäksi Evan on työskennellyt musiikin parissa myös tuottajana ja rumpalina.

## Aiheesta muualla
* Evan Taubenfeldin viralliset kotisivut  (englanniksi)
* Evan Taubenfeld myspacessa
* Black List Club Suomi - Evanista suomeksi
Kanadannäätä

**Kanadannäätä** eli **kalastajanäätä** eli **pekani** (*Martes pennanti*) on Pohjois-Amerikassa elävä näätäeläin.

## Tuntomerkit

Pää/vartalo 47–75&nbsp;cm; häntä 30–42&nbsp;cm. Koiras painaa 3,5–5,5&nbsp;kg; joskus jopa 9&nbsp;kg. Naaras painaa 2–2,5&nbsp;kg. Kanadannäätä on kissankokoinen näätäeläin. Sillä on lyhyet raajat ja pitkä ruumis. Häntä on pitkä ja tuuhea. Pää suurehko, kiilanmuotoinen, korvat pyöreähköt. Turkki tumma, väri vaihtelee yksilöllisesti ja sukupuolen ja vuodenajan mukaan.

## Elintavat

Kanadannäätä on aktiivinen 2–5 tunnin jaksoissa mihin vuorokaudenaikaan tahansa. Kanadannäätä on reviirieläin. Pariutumisajan ulkopuolella elää yleensä yksin. Kanadannäätä on enimmäkseen maassa mutta kiipeää helposti puuhun. Kanadannäätä murahtelee, yskähtelee käheästi tai naksuttaa; yleensä kuitenkin hiljainen. Ravintonaan se käyttää puupiikkisikoja, lumikenkäjäniksiä ja pikkujyrsijöitä. Myös haaskat, linnut, munat, hyönteiset, matelijat ja sammakkoeläimet. Jossain määrin myös hedelmät ja pähkinät.

## Lisääntyminen

Kanadannäätä lisääntyy kerran vuodessa keväällä. Se saa 1–5 poikasta. Tiineysaika on 352 vrk (mukaan lukien alkiokehityksen viivästymiseen kulunut aika). Vieroitus on 2–4 kuukauden ikäisenä; naaras on sukukypsä 1-vuotiaana ja koiras 2-vuotiaana. Elinikä tarhassa ja luonnossa pisimmillään noin 10 vuotta.

## Elinympäristö

Kanadannäätä elää vanhoissa metsissä ja suometsissä.

## Levinneisyys

Yhdysvaltojen pohjoisosat ja Kanada; myös etelämpänä vuoristoalueilla.

## Kanta

Kannan suuruutta ei tiedetä, kenties kymmeniätuhansia. Laji on rauhoitettu joissakin Yhdysvaltojen osavaltioissa.

## Lähteet

* Beer, Amy-Jane; Morris, Pat: Maailman nisäkkäät, 2005 ; suomentanut Iiris Kalliola, Otava 2005

### Viitteet
Marika Salminen

**Marika Salminen** (s. 10. toukokuuta 1971) on entinen suomalainen yleisurheilija. Hän edusti Turun Weikkoja ja häntä valmensi Seppo Immonen.

Salminen putosi alkuerissä 19-vuotiaiden MM-kilpailujen 100&nbsp;metrin aitajuoksussa Plovdivissa 1990. Stuttgartin 1993 MM- ja Helsingin 1994 EM-kilpailuissa hän karsiutui kolmiloikan loppukilpailusta. Hän edusti Suomea aikuisten maaotteluissa 1992–1994 voittaen Tukholman maaottelussa 1993 sekä pituushypyn että kolmiloikan.

Salminen saavutti Kalevan kisoissa kolmiloikassa kultaa 1993 ja 1994 sekä pronssia 1992. 100&nbsp;metrin aitajuoksussa hän sai hopeaa 1992 sekä pronssia 1993 ja 1997. Pituudessa hän sai pronssia 1993. Sisäratojen SM-kilpailuissa hän sai kultaa 60&nbsp;metrin aitajuoksussa, pituushypyssä ja kolmiloikassa 1993.

## Ennätykset

### Ulkoradat

### Sisäradat

## Lähteet
Charlie Bewley

**Charlie Bewley** (s. 25. tammikuuta 1981) on englantilainen näyttelijä, joka asuu Los Angelesissa. Hän näyttelee Demetriä vuonna 2009 ilmestyneessä elokuvassa *[[Twilight – Uusikuu]]*. Rooli on Bewleyn ensimmäisiä. 

## Ura
*[[Twilight – Uusikuu]]*, joka julkaistiin marraskuussa 2009 on toinen osa Twilight-elokuvasarjaa. Elokuvasarja perustuu Stephenie Meyerin kirjoittamaan, neliosaiseen Houkutus-kirjasarjaan. Elokuvassa hän näyttelee Demetriä, joka on yksi Volturien jäsenistä. Bewley sanoo, että Demetrillä "on voimakkaat jäljityskyvyt ja mahdoton voima ja nopeus; hän elää Toscanassa, maanalla; hengailee kauniin Heidin kanssa, joka tuo Voltureille ruokaa; hänellä on punaiset silmät ja hän kimaltelee auringossa... Se on rankkaa, näytellä hänen kaltaistaan 'legendaa'. Pystyn samaistumaan hahmoon: hän on jäljittäjä, itse olen matkustelija; hän on diplomaattinen ja minä spiritualisti; hän on cool ja tyylikäs, minä olen... Meissä on paljon samaa." Hän jatkaa rooliaan Demetrinä elokuvissa *[[Twilight – Epäilys]]* (2010) ja *[[Twilight – Aamunkoi|Twilight – Aamunkoi osa 2]]* (2012).

## Filmografia

## Aiheesta muualla

*
Kalle Kainuvaara

**Kalle Kainuvaara** (synt. **Inberg**, 19. maaliskuuta 1891 Kuopio – 21. lokakuuta 1943 Äänislinna) oli suomalainen uimahyppääjä, nykyaikainen viisiottelija ja olympiaedustaja.

"Karhu-Kalle" osallistui uimahypyissä Tukholman vuoden 1912 ja Antwerpenin vuoden 1920 kesäolympialaisiin. Antwerpenissä Kainuvaara oli ilmoitettu myös nykyaikaiseen viisiotteluun, johon hän ei kuitenkaan osallistunut. Kainuvaara heitti myös keihästä. Hän oli Suomen keihäänheiton 1915 vuositilastossa 36. tuloksella 47,85, joka oli saavutettu paremmalla kädellä kahden käden kilpailussa 6. kesäkuuta Kuopiossa.

Kainuvaara voitti kerroshyppyjen Suomen-mestaruuden vuosina 1920–1923 sekä 1926 ja 1927. Lisäksi hän voitti vuonna 1926 suorien hyppyjen Suomen-mestaruuden.

Antwerpeniin matkatessaan Kainuvaara oli ottanut mukaansa elävän karhun, joka hänen oli tarkoitus myydä perillä hyvään hintaan. Kisajärjestäjät kuulivat kuitenkin asiasta, ja lopulta karhu myytiin Kainuvaaran harmiksi halvalla paikalliseen eläintarhaan.

Kainuvaara taisteli jatkosodassa majurina. Hän kuoli sydänhalvaukseen Äänislinnassa lokakuussa 1943.

## Lähteet
*Profiili sports-referencs.com:issa  

### Viitteet

*Kuopion tuomiokirkkosrk syntyneet 1889-1898 (MKO23-31)  Sivu 99-100  ; SSHY  / Viitattu 27.06.2023
Anatol Hasso

**Anatolij Hasso** (3. heinäkuuta 1917 – 28. tammikuuta 2001) oli suomalainen jalkapalloilija.

Laitahyökkääjänä pelannut Hasso edusti urallaan Viipurin Reipasta 1937–1939, Vaasan Palloseuraa 1940–1941 ja Helsingin Palloseuraa 1943–1955. Hän voitti VPS:ssa hopeaa 1941 sekä HPS:ssa hopeaa 1945 ja pronssia 1948. Kaikkiaan Hasso pelasi kahdeksan kauden aikana 97 pääsarjatason ottelua, joissa hän teki 38 maalia. 

Maajoukkueessa Hasso pelasi vuosina 1943–1948 kolme maaottelua, joissa hän teki yhden maalin.

## Lähteet
Esa Heiskanen

**Esa Heiskanen** (23. toukokuuta 1953 – 22. tammikuuta 2019) oli suomalainen jalkapalloilija.

Keskikentällä pelannut Heiskanen edusti pääosan urastaan Kuopion Palloseuraa. Hän pelasi KuPS:ssa 1971–1983 lukuun ottamatta kautta 1977, jonka hän vietti Oulun Palloseurassa, ja kautta 1981, jolloin hän oli 2. divisioonan Joutsenon Kullervossa. Hän voitti Kuopiossa kaksi Suomen mestaruutta vuosina 1974 ja 1976. Kaikkiaan Heiskanen pelasi 12 kauden aikana 205 pääsarjatason ottelua, joissa hän teki 54 maalia. 

Maajoukkueessa Heiskanen pelasi vuonna 1976 kahdeksan maaottelua, joissa hän teki kolme maalia.

Esa Heiskasen veli Aki Heiskanen on myös maajoukkuetason jalkapalloilija.

## Lähteet
Ruskoruosteheinä

**Ruskoruosteheinä** eli **ruosteheinä** (*Schoenus ferrugineus*) on Euroopassa tavattava monivuotinen sarakasvien heimoon kuuluva kasvilaji. Suomessa laji on harvinainen ja rauhoitettu.

## Ulkonäkö ja koko
Tiiviitä mättäitä muodostava ruosteheinä kasvaa 15–30 cm korkeaksi. Harmaanvihreä varsi on noin yhden millin paksuinen, lehdetön, liereä ja uurteinen. Varren tyvitupet ovat tumman punaruskeita ja kiiltäviä. Korkeintaan kahden sentin pituiset lehdet ovat äimäisiä. Ruosteheinän kukinto on kaksi- tai kolmetähkäinen ja tiivis. Alimman tähkän tukilehti on kukinnon pituinen ja pysty. Litteät, sukkulamaiset tähkät ovat hieman alle sentin pituisia. Tähkäsuomut ovat tummanpunaruskeita ja kiiltäviä. Ruosteheinä kukkii Suomessa heinäkuussa. Kukat ovat kaksineuvoisia, heteitä on kolme ja emi kolmiluottinen.

## Levinneisyys
Ruosteheinän levinneisyysalue rajoittuu Keski-, Itä- ja Pohjois-Eurooppaan. Esiintymisalue on kuitenkin hyvin epäyhtenäinen ja laikuttainen. Voimakkaimmillaan laji on Keski-Skandinaviassa, Virossa ja Alpeilla.

Suomessa ruosteheinää tavataan runsaimmin Kuusamossa, jossa kasvupaikkoja tunnetaan liki kolmekymmentä. Lajia tavataan Pohjois-Karjalasta Juuasta ja Kontiolahdelta. Lisäksi sitä kasvaa Ahvenanmaalla Hammarlandissa.

## Elinympäristö
Ruosteheinä on selkeä kalkinvaatijakasvi. Sitä kasvaa kalkkipitoisilla lettosoilla ja avokosteikoilla. Lajia on tavattu myös kalkkipitoisilla merenrantaniityillä. Ruosteheinän kasvupaikkoja uhkaavat lähinnä soiden ojittaminen ja kuivatus.

## Lähteet
* Ranta, Pertti: *Ruosteheinä*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 240–241.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* Pohjolan kasvien pauloissa: ''Schoenus ferrugineus'' - ruskoruosteheinä
* Kasviatlas 2020: Ruskoruosteheinän levinneisyys Suomessa
* ITIS: ''Schoenus ferrugineus'' 
* United States Department of Agriculture (USDA): ''Schoenus ferrugineus''
Gustaf Dyrssen

**Gustaf Dyrssen** (24. marraskuuta 1891 – 13. toukokuuta 1981) oli ruotsalainen upseeri, nykyaikainen viisiottelija ja olympiavoittaja. Dyrssen voitti kultaa Antwerpenin olympialaisissa 1920 ja hopeaa Pariisissa 1924. Lisäksi Dyrssen saavutti 44-vuotiaana olympiahopeaa miekkailussa Berliinin vuoden 1936 olympialaisissa.

Dyrssen valittiin vuonna 1952 Sigfrid Edströmin ruotsalaisena seuraajana Kansainvälisen olympiakomitean (KOK) jäseneksi. Tässä tehtävässä hän oli vuoteen 1970.

Gustaf Dyrssenin nuorempi veli oli Suomen Talvisodassa maaliskuussa 1940 kaatunut eversti Magnus Dyrssen

## Lähteet

## Aiheesta muualla
* Gustaf Dyrssen Ruotsin olympiakomitean sivustolla 
*
Peter Jurasik

**Peter Jurasik** (s. 25. huhtikuuta 1950 New York, New York, Yhdysvallat) on yhdysvaltalainen näyttelijä. Hän on näytellyt muun muassa Londo Mollarin roolissa science fiction -televisiosarjassa *[[Babylon 5]]* ja Sid ”The Snitch” Thurstonin roolissa poliisisarjassa *[[Hill Street Blues]]*. Jälkimmäisestä roolista hän sai People’s Choice -palkinnon.

Jurasik näytteli Cromia vuoden 1982 tieteiselokuvassa *[[Tron]]*.

Jurasik opettaa kameralle näyttelemistä Pohjois-Carolinan yliopistossa Wilmingtonissa.

## Lähteet

## Aiheesta muualla

* 
*
Faster Pussycat

**Faster Pussycat** on yhdysvaltalainen glam metal -musiikkia soittava yhtye, joka perustettiin vuonna 1986 yhtyeen laulajan Taime Downen ja kitaristin Greg Steelen johdolla. Yhtyeen tunnetuimpiin hitteihin kuuluvat muun muassa "House of Pain", "Bathroom Wall", "Poison Ivy", "Nonstop to Nowhere", sekä "You're so Vain".

## Historia
### 1986–1988
Faster Pussycat perustettiin Los Angelesissa vuonna 1986. Yhtye on saanut nimensä Russ Meyerin klassikko elokuvasta *[[Faster, Pussycat! Kill! Kill!]]*. Useiden jäsenmuutosten jälkeen kokoonpanoksi vakiintui, Taime Downe (laulu), Greg Steele (kitara), Brent Muscat (kitara), Eric Stacy (basso), ja Mark Michals (rummut). Vuonna 1987 julkaistiin yhtyeen debyyttialbumi *Faster Pussycat* jonka tiimoilta yhtye lähti kiertueelle Eurooppaan toisen Los Angelesista kotoisin olevan yhtyeen Guns N' Rosesin kanssa, jonka jälkeen Pussycatit kiersivät lämmittelemässä monia yhtyeitä muun muassa Alice Cooper, David Lee Roth, ja Motörheadia.
Albumi ei menestynyt hyvin, mutta Pussycatit saivat paljon mainetta energisenä live-bändinä.

### 1989–1990
Kaksi vuotta esikoisalbumin jälkeen ilmestyi yhtyeen menestynein albumi "Wake Me When It's Over" jolta julkaistiin singlet "Poison Ivy" ja "House of Pain". "Wake Me When It's Over" myi Yhdysvalloissa yli 500&nbsp;000 kopiota ja sai RIAAlta kultalevyn.
Poison Ivystä ja House of Painista tehtiin molemmista musiikkivideot, jotka viihtyivät hyvin MTVn soitossa.

## Albumit
* Faster Pussycat (1987)
* Wake Me When It's Over (1989)
* Whipped! (1992)
* The Power and the Glory Hole (2006)

## Aiheesta muualla
* Virallinen sivusto
*
Taylor Kitsch

**Taylor Kitsch** (s. 8. huhtikuuta 1981 Kelowna, Brittiläinen Kolumbia) on kanadalainen näyttelijä ja malli.

Kitsch syntyi Kelownassa, Brittiläisessä Kolumbiassa. Hänellä on kaksi isoveljeä ja kaksi nuorempaa siskopuolta. Kitsch halusi alun perin ammattijääkiekkoilijaksi ja pelasikin Langley Hornetsissa kunnes joutui lopettamaan uransa polvivamman takia. Vuonna 2002, hän muutti New Yorkiin saatuaan mahdollisuuden mallisopimukseen ja alkoi myös opiskella kaupungissa. Hän lopulta valmistui ravintotieteilijäksi ja kuntosaliohjaajaksi.

Myöhemmin Kitsch alkoi myös luoda uraa elokuvien parissa ja esiintyi muun muassa elokuvissa *[[The Covenant]]* ja *[[Snakes on a Plane]]*. Vuonna 2008, Kitsch sai myös mahdollisuuden esiintyä *[[X-Men Origins: Wolverine]]* elokuvassa Gambiittina. Hän näyttelee NBC:n sarjassa *[[Unelmien kentät]]* ja on tehnyt sopimuksen muun muassa elokuvasta *[[The Bang Bang Club]]*.

Vuonna 2014 Kitsch näytteli HBO:n televisioelokuvassa *[[The Normal Heart]]*.

## Filmografia

## Aiheesta muualla
*
Maustetalo Condite

**Condite Oy,** on naantalilainen vuonna 1969 perustettu leipomo- ja elintarviketeollisuuden raaka-aineiden maahantuoja ja markkinoija. Vuonna 2009 puolet Suomeen tuotavasta riisistä oli Conditen maahantuomaa ja myymää. Yritys myös vie maasta muun muassa Suomessa kasvatettua kuminaa, joka on merkittävä vientituote, ja riisiä Ruotsiin.

Conditella on yli 400 tuotenimikettä ja 300 leipomoasiakasta Suomessa.

## Lähteet
* Maustetalo Conditen kotisivut

### Viitteet

## Aiheesta muualla
* 
*